Segons aquest informe anual, la indústria d'alimentació i begudes espanyola va registrar dades positives en producció, ocupació i exportacions l'any 2019, però enguany patirà l'impacte de la crisi econòmica global generada per la COVID-19
Recerca i innovació per descarbonitzar el sector de l'agricultura i l'ús del sòl
L'agricultura i el sector de l'ús del sòl tenen un paper clau en la mitigació del canvi climàtic.
Tenen la capacitat de reduir les seves emissions de gasos amb efecte d'hivernacle, però també de compensar les emissions d'altres sectors mitjançant el segrest de carboni.
Aquest resum de polítiques del projecte europeu DEEDS, redactat per Thierry Brunelle de CIRAD, presenta les prioritats de recerca i innovació (R&I) per a l'agricultura i l'ús de la terra sostenibles a Europa.
També fa recomanacions als responsables polítics
Segons aquest informe, el comerç internacional té un impacte directe sobre la biodiversitat de la UE.
Les espècies invasores i els patògens importats en són un exemple.
El comerç també afecta la biodiversitat mundial, per exemple a través de l'aigua, la terra i la desforestació "virtuals" contingudes en les importacions de la UE.
Aquest estudi ofereix una anàlisi més global dels vincles entre el comerç i la biodiversitat en el marc dels acords regionals i multilaterals.
Estudia l'eficàcia de diversos instruments per incloure les preocupacions sobre la biodiversitat en els acords comercials i els riscos associats als efectes adversos
Segons un nou informe del Tribunal de Comptes Europeu (el Tribunal), la Política Agrària Comuna (PAC) no ha estat eficaç per frenar el declivi observat des de fa dècades en la biodiversitat, i l'agricultura intensiva continua sent una de les causes principals de la seva pèrdua.
Els auditors han observat escletxes en l'Estratègia de la UE sobre la biodiversitat fins a l'any 2020 i la seva coordinació amb la PAC.
A més, el seguiment fet per la Comissió de les despeses de la PAC en biodiversitat no és fiable, segons els auditors
Una revisió de les intervencions forestals i paisatgístiques per millorar els seus beneficis intersectorials
Informe elaborat conjuntament per la FAO i Bioversity International que pretén conscienciar sobre el paper crucial i els beneficis dels polinitzadors que depenen dels boscos.
Està adreçat als gestors forestals, els experts en el disseny del paisatge i els responsables de la presa de decisions sobre l'ús de la terra.
S'estima que, a escala mundial, el 88 per cent de les plantes amb flors silvestres són pol·linitzades per animals, i que més del 70 per cent dels cultius alimentaris es beneficien de la pol·linització.
Segons els autors, l'ordenació forestal i del paisatge té un paper fonamental per garantir la viabilitat permanent dels pol·linitzadors
Comptar el carboni en el comerç mundial: per què les emissions importades desafien el règim climàtic i què s'hi pot fer
L'informe del laboratori d'idees (think tank) internacional ODI posa de manifest la desconnexió entre les emissions de producció i el consum.
S'atribueix normalment el 38% a les emissions mundials contingudes en el comerç interfronterer
Resum dels impactes de la pandèmia de la COVID-19 sobre el sector de la pesca i l'aqüicultura: addenda a L'estat de la pesca mundial i l'aqüicultura 2020
L'edició 2020 de L'estat de la pesca i l'aqüicultura mundials es va completar a mesura que la pandèmia de la malaltia coronavirus (COVID-19) es va estendre arreu del món.
Per tant, la publicació en fa referència, però no aborda detingudament els impactes de la pandèmia sobre el sector.
Aquest addenda té com a objectiu captar aquests impactes en evolució ràpida i proporcionar una línia de referència per a intervencions i assessorament sobre polítiques
Informe del Servei d'Estudis i Recerca del Parlament Europeu.
Elaborat ad hoc per al Dia Mundial del Oceans, 8 de juny.
Destaca el paper crucial que tenen els oceans en el manteniment de la vida a la Terra i el nostre deure de protegir la seva rica biodiversitat marina i utilitzar els seus recursos de manera sostenible.
També descriu a grans trets l'acció de la UE en el camp de la política mediambiental marina
Consell Assessor per al Desenvolupament Sostenible.
Consell Assessor per al Desenvolupament Sostenible
Aquest document, elaborat pel Consell Assessor per al Desenvolupament Sostenible (CADS), presenta recomanacions per avançar cap a una gestió sostenible del medi marí i costaner i fer compatibles la conservació del medi marí i l'activitat socioeconòmica.
L'informe insta el Govern a impulsar i desplegar efectivament l'Estratègia marítima de Catalunya, a millorar la governança de l'àmbit marí i litoral i a promoure i difondre el coneixement sobre el medi marí i les oportunitats de creixement blau
Pesca, aqüicultura i COVID19: qüestions i respostes polítiques
Document de l'OCDE sobre l'impacte de la COVID-19 sobre el sector aqüícola i pesquer global.
La pesca i l'aqüicultura proporcionen aliments nutritius a centenars de milions de persones a tot el món i mitjans de vida a més del 10% de la població mundial.
Tots els aspectes de les cadenes de subministrament de peix es veuen fortament afectats per la pandèmia de la COVID-19, amb feines, ingressos i seguretat alimentària en risc.
Calen respostes dels governs i de la indústria per resoldre les dificultats econòmiques i socials immediates que provoca la crisi en el sector pesquer
Estudi sobre necessitats financeres en els sectors agrícola i agroalimentari a 24 estats membres de la UE
Estudi de Fi-Compass, una plataforma de serveis d'assessorament sobre instruments financers dels Fons Europeus Estructurals i d'Inversions (ESIF) proporcionada per la Comissió Europea en col·laboració amb el Banc Europeu d'Inversions.
Aquest document investiga les necessitats de finançament dels sectors agrícola i agroalimentari de 24 estats membres de la UE a partir dels resultats de dues enquestes en l'àmbit de la UE centrades en l'accés a les condicions de finançament de més de 7.600 agricultors i 2.200 empreses agroalimentàries.
L'objectiu d'aquest treball és donar suport a les autoritats gestores del FEADER en la planificació i programació de l'ús d'instruments financers en els seus plans estratègics de la PAC per al període de programació 2021-2027
Motors del rendiment de les explotacions: anàlisi empíric dels casos per països
Aquest informe conté una anàlisi empírica del rendiment de la productivitat i la sostenibilitat de diferents tipus d'explotacions agrícoles en tretze països.
L'anàlisi contribueix en particular a una millor comprensió de les sinergies i els equilibris entre la productivitat i el rendiment de la sostenibilitat ambiental
Vers una alimentació sostenible: una aposta important saludable, social, territorial i ambiental per a França
Document de la Delegació de Prospectiva del Senat de França que exposa 20 proposicions per a una transició alimentària vers un model sostenible i reconnectat als consumidors.
Les primeres observacions dels autors de l'informe es poden resumir de la manera següent: el sistema alimentari francès no és sostenible, però està canviant, i els consumidors no han volgut reconnectar-se a la trajectòria dels seus aliments.
Importacions de la UE de productes agroalimentaris ecològics.
Aquest document descriu les dades de les importacions de productes agroalimentaris de la UE-28 l'any 2019 i reflecteix els avenços clau respecte de l'any 2018.
Caracteriza aquestes importacions en termes d'origen i destinació, i de categories de productes.
Segons l'informe, els principals estats membres importadors de la UE l'any 2019 van ser els Països Baixos, el Regne Unit i Alemanya
Perspectives alimentàries: informe bianual del mercat alimentari global
Perspectives alimentàries és publicat per la Divisió de Comerç i Mercats de la FAO, sota el sistema d'informació global i alerta precoç (GIEWS).
Es tracta d'una publicació bianual centrada en els desenvolupaments que afecten els mercats mundials d'aliments i pinsos.
Cada informe proporciona avaluacions exhaustives i previsions a curt termini per a la producció, la utilització, el comerç, les existències i els preus de les mercaderies i productes i inclou articles de referència sobre temes d'actualitat.
El document conclou que, si bé resten mesos d'incerteses, és probable que el sector agroalimentari mostri una major resiliència a la crisi actual que altres sectors
Tornar a arrelar el sistema alimentari holandès: de més a millor
Visió del sistema alimentari holandès l'any 2050.
Informació elaborada conjuntament per organitzacions agrícoles i investigadors en el marc d'OPENIDEO, plataforma d'innovació oberta on persones de tots els racons del món aborden col·laborativament alguns dels problemes mundials més difícils de resoldre mitjançant el llançament de reptes, programes i altres experiències a mida.
La visió del sistema alimentari holandès l'any 2050 vol ser una font d'inspiració per a la transició dels sistemes alimentaris, centrant-se, però, en el cas dels Països Baixos
Document de referència per entendre i preveure les produccions agràries xineses, presentat a la 7th China Agricultural Conference.
La importació de porcí es preveu rellevant durant els anys pròxims per omplir el buit de la producció interna, i acabarà estabilitzant-se.
Es preveu que la demanda de carn de boví i de vedella importada augmentarà en els deu anys següents.
Amb una estructura de consum de lactis optimitzada, es preveu que el consum i la importació de productes lactis augmenti constantment.
A més, en un futur pròxim, es veurà un conjunt de competidors internacionals diversificats.
Es preveu que el volum d'importació de fruites l'any 2029 tingui una taxa mitjana de creixement anual del 9,4%.
Radiografia sobre el consum de vi a Espanya
L'Organització Interprofessional del Vi d'Espanya (OIVE) impulsa un treball sobre la realitat del consum de vi a Espanya per saber-ne quan vi es consumeix, de quin tipus i, sobretot, a través de quins canals de distribució arriba als consumidors.
Una informació imprescindible, segons els autors, per tenir una radiografia més precisa sobre com arriba el vi al consumidor espanyol
Lectures recomanades de 17 de juny de 2020